Edvards Liedskalniņš

Edvards Liedskalniņš (, dzimis  Stāmerienas pagastā, miris  vai pēc citiem avotiem  Maiami, ASV) bija latviešu tēlnieks amatieris, kurš vienatnē un slepenībā izveidoja Koraļļu pili Floridā, ASV. Edvards Liedskalniņš kļuva slavens arī ar savu mistisko teoriju par magnētismu.Magnetic Current

Dzīvesgājums

Dzimis 1887. gadā Stāmerienas pagastā zemnieku ģimenē. Mācījies vietējā pagastskolā, pabeidzis skolā četras klases, daudz laika pavadījis, lasot grāmatas. Piedalījies 1905. gada revolūcijā. Saderinājies ar Hermīni Lūsi, taču īsi pirms kāzām līgava viņu atstājusi. 1912. gadā, iespējams nelegāli, Liedskalniņš emigrēja uz Ziemeļameriku. Strādājot kokrūpniecībā, viņš dzīvoja dažādās vietās Kanādā un ASV (Vašingtonas štatā, Oregonā, Kalifornijā, Teksasā). 1919. gadā viņš apmetās Floridā.Andris Stavro. Koraļļu pils. Lauku Avīze. Rīga. 2005.  73. lpp.

Edvards Liedskalniņš mira 1951. gada 7. decembrī no nieru slimības. Viņa būvētā Koraļļu pils kļuva par tūrisma objektu un 1984. gadā tā iekļauta ASV Nacionālajā vēsturisko vietu reģistrā.

 Koraļļu pils 

Apmēram no 1920. gadā Liedskalniņš sāka celt Koraļļu pili Floridasitijā kā veltījumu dzimtenē palikušajai līgavai. Pats Liedskalniņš viņu dēvējis par "Mīļoto Sešpadsmitgadnieci" (Sweet Sixteen), bet amerikāņiem līgavas vārds bija Agnese Scuffs. Koraļļu pils vienmēr tika celta nakts laikā, māksliniekam visus darbus veicot vienatnē. Viņš izmantoja vienkāršas pašdarinātas sviras un vinčas. No 1937. līdz 1939. gadam Liedskalniņš pārveda akmeņus uz jaunu vietu 16 km attālumā, netālu no Houmstedas. Koraļļu pils būvniecības laikā Edvards Liedskalniņš vienatnē spēja pārvietot akmeņus, kas kopumā svēra vairāk kā 1100 tonnas. Neko tuvāk nepaskaidrojot, tēlnieks apgalvoja, ka viņš ir atklājis piramīdu celtniecības paņēmienus. 
Arī mūsdienās neviens nav spējis izskaidrot, kā Edvards Liedskalniņš vienatnē spēja pacelt milzīgos akmens bluķus. 
Daži cilvēki uzskata, ka Liedskalniņš vienkārši ir bijis ģeniāls konstruktors un inženieris, bet citi uzskata, ka tēlnieks spējis atklāt un izmantot kādu antigravitātes spēku, kas ļāva viņam pacelt un pārvietot akmeņus līdzīgi kā burvim.Coral Castle: The Mystery of Ed Leedskalnin and his American Stonehenge  

 Darbi 
Liedskalniņš sarakstījis trīs publicistiskas brošūras angļu valodā:

 ("Grāmata katrā mājā")
 ("Minerālu, augu un dzīvnieku dzīve")
 ("Magnētiskā straume")

 Piemiņa 
Billija Aidola dziesmа Sweet Sixteen ir veltīta Edvarda Liedskalniņa personīgai traģēdijai un paveiktajam brīnumam.
 Ed. L. (2007. gada dokumentālā filma)
 Kas bija Ed. L.?, dokumentālā filma. Režisore Laima Freimane (2010)

 Atsauces 

 Ārējās saites 
Dokumentālā filma par Koraļļu pili (krievu valodā)
Latvieša mīlestības pils otrā pasaules malā
Latvietis, kurš izrādījies viens no 20. gadsimta noslēpumainākajiem cilvēkiem 
https://drive.google.com/file/d/1j-HZgZ5oxBDHZLfcH9xNRXbjA_DgSvGH/view?usp=sharing Edvards Liedskalniņš. Magnētiskā strāva. 
https://drive.google.com/file/d/1TXWwy3sv7LKpx7BJrgvCXiHCXF3r2kNT/view?usp=sharing  Perpetium motion holder - mūžīgās kustības turētājs

Kategorija:1887. gadā dzimušie
Kategorija:1951. gadā mirušie
Kategorija:Latviešu tēlnieki
Kategorija:ASV latvieši
Kategorija:Gulbenes novadā dzimušie
Kategorija:Latviešu dēkaiņi